47 voru á eða við eyjuna þegar eldgosið hófst nánast fyrirvaralaust og jós eldfjallið heitri gufu , ösku og grjóti í allar áttir . EPA / ARHT Sex eru látnir eftir eldgos á eyju við Nýja-Sjáland í gærnótt . Einn lést vegna brunasára í nótt og eru 31 á sjúkrahúsi . Þar af eru einhverjir alvarlega særðir . Átta til viðbótar er þó enn saknað og er talið að þau séu öll látin . Mögulegt er að starfsmenn ferðaþjónustufyrirtækja sem fluttu fólk út í Hvítu eyjuna svokölluðu , eða Whakaari , verði ákærð fyrir manndráp . Lögreglan tilkynnti í nótt að glæparannsókn yrði hafin en dró það til baka . 47 voru á eða við eyjuna þegar eldgosið hófst nánast fyrirvaralaust og jós eldfjallið heitri gufu , ösku og grjóti í allar áttir . Vitað er , samkvæmt New Zealand Herald , að 24 voru frá Ástralíu , níu frá Bandaríkjunum , fimm frá Nýja-Sjálandi , fjórir frá Þýskalandi , tveir frá Kína og einn frá Malasíu . Af þessum 47 komu 38 til eyjunnar með skemmtiferðaskipinu Ovation of the Seas . Einhverjir virðast hafa farið til eyjunnar með þyrlu , sem er þar enn . Enn er of hættulegt fyrir björgunaraðila að fara á land en eftirlitsflug vísar til þess að enginn sé lifandi þar . Samkvæmt TVNZ hafa sex lík fundist úr lofti en enn er leitað að tveimur til viðbótar . Þrátt fyrir það hefur þeim ekki verið bætt við staðfesta tölu látinna . Eyjan öll er hulin ösku og eiturgufum . ABC News í Ástralíu ræddu við sérfræðing um Whakaari og eldgosið . Einn leiðsögumaður hefur verið hylltur sem hetja eftir að hann sneri aftur til eyjunnar eftir að eldgosið hófst og bjargaði þaðan um tuttugu manns . Yfirmaður leiðsögumannsins ræddi við TVNZ og frá því hvernig leiðsögumaðurinn , sem heitir Paul Kingi , sagði honum frá atvikinu . Kingi fór á slöngubát til eyjunnar og að eldfjallinu og fylgdi fólki aftur um borð í bátinn . Að endingu var Kingi orðinn áhyggjusamur um eigið öryggi , og þá sérstaklega vegna þess hve erfitt var orðið að anda á eyjunni , þegar hann sá einn mann til viðbótar . Sá lá undir nokkurra sentímetra þykkri ösku en Kingi tókst að sækja hann og koma honum um borð í bátinn . Flugmenn fjögurra björgunarþyrla hafa sömuleiðis verið hylltir sem hetjur en þeim tókst að bjarga fólki úr lofti , þrátt fyrir gífurlega erfiðar aðstæður . Einn þeirra ræddi við fjölmiðla og sagði aðstæður hafa verið í líkindum við það sem hann sá í Chernobyl þáttum HBO . Allt hafi verið þakið ösku . Talið er að allt að 50 manns hafi verið á eyjunni þegar eldgos hófst þar í nótt . 27 var bjargað þaðan og því þykir líklegt að allt að 27 séu látnir , til viðbótar við þá fimm sem búið er að staðfesta að hafi dáið .